НЧ “Христо Ботев-1928г“

с.Иваново, общ. Харманли

Отчет за работа -2021г.

През изминалата година дейността на читалището беше организирана съгласно приетия план за работа за 2021 г., приет на заседание на читалищното настоятелство и гласувано на Общото събрание на читалището.

Целта на Народно Читалище „ Христо Ботев -1928 г.”с. Иваново е да задоволява потребностите на селяните свързани с развитие и обогатяване на обичаите и традициите на българския народ, възпитание и утвърждаване на националното самосъзнание. За да се постигне тази цел нашето читалище извършва основни дейности като: уреждане и поддържане на читалищна библиотека, развитие и обогатяване на любителското творчество, организиране на тържества и чествания, събиране и разпространяване на знания за родния край, организиране на изложби.

I.Библиотечна дейност.

Читалищната библиотека, винаги е била един от приоритетите на читалищното ръководство. През 2021г. читалищната библиотека участна в европейски проект по пограма **„Българските библиотеки-съвременни центрове за четене и информираност” за 2021г**., който бе одобрен и библиотеката се обогати с нови книги за сумата от 1248,13лв. Новонабавената литература е подредена в отделите за свободен достъп. Обработката и картотекирането на книгите и останалите библиотечни материали е съобразено със съвременните изисквания и развитието на библиотечното дело. Библиотеката се посещава от учениците на ОУ“Св. Св. Кирил и Методий“ с. Иваново и жители от селото. Библиотеката е разположена на втория етаж на сградата и се помещава на 80кв. м. площ в две помещения в много добро състояние, светли и приветливи. Читалищната библиотека вече разполага с 8000 библиотечни единици предоставени на свободен достъп за читателите. През 2021г. библиотечната дейност бе засегната от пандемията причинена от КОВИД 19, но при спазване на противоепедемичните мерки се проведоха част от заплануваните мероприятия.

1.1.Организирахме посещения на ученици от местното ни училище в библиотеката, по повод годишнината на наши национални герои Хр.Ботев и Васил Левски. Направихме изложба – витрина,където учениците се запознаха с биографията и революционата дейност на нашите национални герои.

1.2.Изложба –витрина по случай 3-ти март-Освобождението на България от османско владичество.

1.3.Децата от ПГ“Мечо Пух“и Първокласниците от местното ни училище също бяха чести посетители на библиотеката.Децата слушаха приказки и драматизации чрез кукли на познати приказки „Червената шапчица“ и“Отишла баба за дренки“.

1.4.По случай „Деня на Християнското семейство“ учениците от 1-ви клас с г-жа Вълчева посетиха библиотеката на читалището в часа по занимание по интереси. Разглеждаха книжки с приказки и оцветиха рисунки на тема“Моето семейство“.

1.5. Тази година Баба Марта посрещнахме в читалището с децата от с. Иваново и техните родители. В ролята на Баба Марта беше П. Койчева,която завърза мартенички на малки и големи с пожелания за здраве и сила.

1.6. По случай Международния ден на Детската Книжка - 2-ри Април в библиотеката се проведе изразително четене с децата от селото.

1.7. През месец юни се проведе Детско шоу и изложба на детски рисунки,по случай деня на детето.

II. Художествена-творческа самодейност:

Съществена част от дейността на читалището е грижата за развитие и разширяване на любителското и художествено творчество. Художествено-творческата дейност цели запознаване и развитие на традиционните ценности на българския народ, съхранение на обичаите и традициите, привличане на млади хора към читалищните самодейни колективи.

През изминалата 2021г., благодарение на самодейците от певческата група и танцовият състав, успяхме да направим възстановка на празници от миналото в селото ни. Също така взехме участие в организираните ФФ в страната.

1.1.На 21.01.2021г. засвидетелствахме почит и уважение към бабите на „Бабин ден” - Деня на родилната помощ по стар стил.

Извърши се ритуално подливане на най-младата баба. Бабите се представиха със своите кулинарни умения-питки и баници за здраве.На празника имаше смях веселие и много награди и подаръци.

2.2.Следващия празник, Трифон Зарезан -празника на лозаря и виното беше отбелязан на 14.02.2021г. за трета поредна година.

В с. Иваново бе честван празника на лозаря-Трифон Зарезан. Благодарение на млади ентусиазирани самодейци, облечени в народни носии, бе спазена традицията по зарязване на лозето на Янка Варналиева. Стопанката ни пострещна със вкусна питка ,червено вино и печено пиле. Извиха се кръшни хора и се проведе конкурс за най-добро вино,месно мезе и обредна питка с много награди.

2.3. По случай 8-ми март „Международният денят на жената” Читалището организира празника.

2.4.Следващия празник “Сирни заговезни“ бе проведен на 14.03.2021г. Запали се голям обреден огън, в местността „Къра“, където се прескачеше за здраве, както повелява традицията. Стреляха се чавги, въртяха се машараги. Беше едно невероятно преживяване. Изви се кръшно хоро около огъня с всички ивановци присъствали на празника.

Поради пандемичната обстановка и наложените ограничения заради КОВИД-19 участието на самодейците от НЧ”Христо Ботев – 1928г” в предстоящите мероприятия бе виртуална.

2.4. Лазаров ден бе първият онлаин проведен празник.

2.4. За Великденските празници бе изработена украса от самодейците, която допрпинесе за веделото посрещане на празника.

2.5. Представянето ни в „Тракийска шевица” на 24.04.2021г. бе виртуално.

2.6.Следващото ни участие бе онлайн в с. Крепост, общ. Димитровград в Първия виртуален фолклорен събор „Читалището храм на българският дух-2021г.”, от където ПГ”Тракийка” и ТС”Ивановци” получиха грамоти за участие.

2.7. След разхлабване на мерките самодейците взеха участие във 55 Национален събор на народното творчество „Китна Тракия пее и танцува”, където получихме сребърен медал.

2.8. Успешно се представиха на самодейците при НЧ"Христо Ботев-1928г" на V ФФ на Сусама, с. Доситеево. Първо място- златен медал за Певческата група и Второ място-сребърен медал за Танцовата група.

2.9. През август взехме участие в Третия фолклорен събор "Свети пророк Илия" с. Поляново, общ. Харманли където получихме грамота.

2.10. На 15.08.21г. взехме участие в IX НФС „По стъпките на богородица” с. Добрич, общ. Димитровград където ПГ”Тракийка” спечели Златен медал.

3. Заключение.

Изпълнението на Програмата даде възможност за реализация на набелязаните задачите и основните дейности. Успешното им изпълнение спомогна за опазването и съхраняването на културно историческото наследство във времето на глобализация. Развитието на любителското художествено творчество даде стимул на все повече млади и талантливи хора да се включват по активно в обществения живот на селото. Поддържането на библиотечните колекции спомага за осигуряване на качествено библиотечно и информационно обслужване и опазване и съхраняване на книжовното богатство.

ПРЕДСЕДАТЕЛ:……………………………..

/ К. Костов/